10. การวิเคราะห์ฐานะทางการเงินและผลการดำเนินงาน

งบการเงิน

สรุปรายงานการสอบบัญชี

ผู้สอบบัญชีรับอนุญาตของบริษัท มาสเตอร์ แอด จำกัด (มหาชน) ได้แก่

ปี พ.ศ.2551

นายสมคิด เตียตระกูล ผู้สอบบัญชีรับอนุญาตเลขที่ 2785

สำนักงานบัญชี แกรนท์ ธอนตัน

ปี พ.ศ.2552

นายสมคิด เตียตระกูล ผู้สอบบัญชีรับอนุญาตเลขที่ 2785

สำนักงานบัญชี แกรนท์ ธอนตัน

ปี พ.ศ.2553

นายสมคิด เตียตระกูล ผู้สอบบัญชีรับอนุญาตเลขที่ 2785

สำนักงานบัญชี แกรนท์ ธอนตัน

ปี พ.ศ.2554

นายสมคิด เตียตระกูล ผู้สอบบัญชีรับอนุญาตเลขที่ 2785

สำนักงานบัญชี แกรนท์ ธอนตัน

ปี พ.ศ.2555

นางสุมาลี โชคดีอนันต์ ผู้สอบบัญชีรับอนุญาตเลขที่ 3322

สำนักงานบัญชี แกรนท์ ธอนตัน

ซึ่งรายงานการตรวจสอบบัญชีและสอบทานของผู้สอบบัญชีของบริษัท มาสเตอร์ แอด จำกัด (มหาชน)

ปี พ.ศ.2551 ผู้สอบบัญชีรับอนุญาตได้แสดงความเห็นอย่างไม่มีเงื่อนไข และมีข้อสังเกต

ปี พ.ศ.2552 ผู้สอบบัญชีรับอนุญาตได้แสดงความเห็นอย่างไม่มีเงื่อนไข และไม่มีข้อสังเกต

ปี พ.ศ.2553 ผู้สอบบัญชีรับอนุญาตได้แสดงความเห็นอย่างไม่มีเงื่อนไข และไม่มีข้อสังเกต

ปี พ.ศ.2554 ผู้สอบบัญชีรับอนุญาตได้แสดงความเห็นอย่างไม่มีเงื่อนไข และมีข้อสังเกต

ปี พ.ศ.2555 ผู้สอบบัญชีรับอนุญาตได้แสดงความเห็นอย่างไม่มีเงื่อนไข และมีข้อสังเกต

[]

[]

[]

[]

[]

[]

การวิเคราะห์ฐานะการเงินและผลการดำเนินงานของบริษัท มาสเตอร์ แอด จำกัด(มหาชน)

ภาพรวมของการดำเนินงาน

ภาพรวมใน ปี 2555 วิกฤติหนี้ยุโรปที่เกิดขึ้น
ส่งผลกระทบต่อภาวะเศรษฐกิจของประเทศต่างๆทั่วโลก ทำให้เศรษฐกิจโลกปี 2555
ขยายตัวในระดับต่ำกว่าที่เคยประมาณการไว้ สำหรับในไทยเรื่องนโยบายการจ่ายค่าแรงขั้นต่ำ 300
บาท แต่ทั้งหมดทั้งมวล ไม่ได้มีผลกระทบกับบริษัท มาสเตอร์ แอด จำกัด(มหาชน) แต่อย่างใด
เนื่องจากธุรกิจสื่อโฆษณาเป็นธุรกิจที่เจ้าของสินค้าต้องพึ่งพิง การทำโฆษณา
เพื่อทำการสื่อสารให้กับผู้บริโภคได้รับรู้ ถึงตัวสินค้า นอกจากนั้นยังต้องมีการตอกย้ำในตราสินค้า
เพื่อไม่ให้กลุ่มเป้าหมายเกิดการลืม และไปใช้สินค้าของคู่แข่งแทน ในปี 2555 บริษัทมาสเตอร์ แอด
จำกัด(มหาชน) มีรายได้รวมสุทธิ 732.39 ล้านบาท เติบโตจากปี 2554 ร้อยละ 15.24
และมีกำไรสุทธิ 139.51 ล้านบาท เติบโตจากปี 2554 ร้อยละ 42.38 สินทรัพย์รวมอยู่ที่ 745.87
ล้านบาท หนี้สินรวมอยู่ที่ 151.01 ล้านบาท และส่วนของผู้ถือหุ้นอยู่ที่ 594.86 ล้านบาท
จากผลของการเติบโตในปี 2555 บริษัท มาสเตอร์ แอด จำกัด(มหาชน)
ขออธิบายเพิ่มดังมีรายละเอียดต่อไปนี้

ผลการดำเนินงาน

ผลการดำเนินงานและฐานะทางการเงินของบริษัท มาสเตอร์ แอด จำกัด(มหาชน) ในปี 2555
สามารถสรุปได้ดังนี้

-   รายได้

ในปี 2555 กลุ่มบริษัทมีรายได้จากการบริการและการขายรวม 732.39 ล้านบาท เติบโตจากปี
2554 ร้อยละ 15.24 คิดเป็นมูลค่าที่เติบโต 96.86 ล้านบาท
โดยรายได้หลักมาจากการให้บริการและรับจ้างผลิตสื่อโฆษณา

[]

[]

รายได้จากการให้บริการและรับจ้างผลิตสื่อโฆษณาสามารถแบ่งเป็น 2 กลุ่มใหญ่ คือ MACO Space
ซึ่งมีสัดส่วนรายได้ร้อยละ 86 และ Non MACO Space มีสัดส่วนรายได้ร้อยละ 14 โดย MACO
Space จะประกอบไปด้วยรายได้ที่เป็นสื่อกลุ่มประเภท Billboard , Street Furniture และ
Transit ส่วน Non MACO Space เป็นสื่อกลุ่มประเภท Event และงาน Made to Order
สำหรับในปี 2555 กลุ่ม MACO Space มีรายได้เติบโตร้อยละ 5 และกลุ่ม Non MACO Space
มีรายได้เติบโตร้อยละ 11 นอกจากนี้ในปี 2555
มีการรับรู้รายได้เพิ่มจากการเข้าร่วมกิจการร่วมค้า Index MACO D103 จำนวน 43 ล้านบาท
สาเหตุที่มีการเติบโตเนื่องจากในปี 2555 บริษัทได้ปรับกลยุทธ์การขาย
การใช้เทคโนโลยีผสมกับชิ้นงานโฆษณามากขึ้น และการสร้างงานที่เป็นเชิงสร้างสรรค์มากขึ้น
สำหรับการขายที่โดดเด่นในปี 2555 เป็นรายได้จากการสินค้า Coke ที่เป็นใช้เทคนิค 3 D
Mapping ,สินค้า Nissan การเปิดตัวรถรุ่น SYLPHY ด้วยการใช้เทคนิค AR Code Augmented
Reality, การสร้าง Ambience Coke ขนาดใหญ่ที่ดิจิตอล gate way และการทำ Mock Up
กางเกงยืน Levis เป็นต้น

-   ต้นทุนและค่าใช้จ่าย

ในปี 2555 กลุ่มบริษัทมีต้นทุนขายและบริการ 380 ล้านบาท มีอัตราเพิ่มขึ้นจากปี 2554
ในอัตราร้อยละ 23.82 สาเหตุหลักมาจากการเพิ่มขึ้นของค่าเช่า
ที่มีการบริการสื่อโฆษณาเพิ่มเติมในส่วนของสื่อที่เป็น MACO Space ในกลุ่มของ Transit
จากลูกค้าสินค้าน้ำดำ และค่าเสื่อมราคาจากการปรับปรุงสื่อ ในส่วนของสื่อ Street Furniture
กลุ่ม City Vision BTS การเพิ่มขึ้นของภาษีป้ายเนื่องจากการใช้พื้นที่สื่อโฆษณาเพิ่มขึ้น
และการเพิ่มขึ้นของรายได้จากงาน Made to Order
ซึ่งมีต้นทุนเป็นต้นทุนผันแปรตามรายได้ที่เกิดขึ้น และต้นทุนจากการโครงการกิจการร่วมค้า Index
MACO D103

[]

ปี 2555 ต้นทุนขายและบริการของกลุ่มบริษัทคิดเป็นสัดส่วนประมาณร้อยละ 51.82
ของรายได้จากการบริการและการขายรวม
โดยจากลักษณะธุรกิจหลักของบริษัทที่ให้บริการและรับจ้างผลิตสื่อป้ายโฆษณา
ต้นทุนการให้บริการและการขายหลักของธุรกิจซึ่งประกอบด้วย ค่าเสื่อมราคาสื่อป้ายโฆษณา
ค่าเช่าพื้นที่ติดตั้งสื่อป้ายโฆษณา และค่าบำรุงรักษาสื่อป้ายโฆษณา ซึ่งคิดเป็นสัดส่วนประมาณร้อยละ
80 ของต้นทุนการให้บริการและการขาย

ในปี 2555 กลุ่มบริษัทมีค่าใช้จ่ายในการขาย 63 ล้านบาท ค่าใช้จ่ายในการบริหาร 128 ล้านบาท
ค่าใช้จ่ายทางด้านต้นทุนการเงิน 0.63 ล้านบาท และค่าภาษีเงินได้นิติบุคคล 41 ล้านบาท
รวมค่าใช้จ่ายในการขาย ค่าใช้จ่ายในการ

[]

บริหารและค่าใช้จ่ายอื่น ๆ รวม อยู่ที่ 234 ล้านบาท คิดเป็นสัดส่วนร้อยละ 32
ของรายได้จากการบริการและการขายรวม ค่าใช้จ่ายในการขายมีอัตราลดลงร้อยละ 14.15
จากการลดลงของค่าใช้จ่ายส่งเสริมการขาย และสำรองหนี้สงสัยจะสูญลดลง
ส่วนค่าใช้จ่ายในการบริหารมีอัตราเพิ่มขึ้นร้อยละ 6.37
เนื่องมาจากค่าใช้จ่ายในการศึกษางานเพิ่มขึ้น
และค่าใช้จ่ายในส่วนของพนักงานที่เป็นเงินเดือนและผลตอบแทนพนักงานเพิ่มขึ้น
จากการปรับเงินเดือนประจำปี และในปี 2555
อัตราภาษีเงินได้นิติบุคคลมีการปรับลดลงเหลือร้อยละ 23 จากร้อยละ 30
จากมาตรการลดภาษีของภาครัฐ จึงมีผลทำให้ภาษีนิติบุคคลลดลงร้อยละ 9.60

-   กำไร

ในปี 2555 กลุ่มบริษัทมีกำไรขั้นต้น 352 ล้านบาท โดยอัตรากำไรขั้นต้นมีการปรับเพิ่มขึ้นอยู่ที่ร้อยละ
7.25 เมื่อเทียบกับปี 2554 สำหรับปี 2555 มีกำไรสุทธิ 139 ล้านบาท เพิ่มขึ้นจาก ปี 2554
จำนวน 41 ล้านบาท

[]

ในปี 2555 บริษัทมีกำไรขั้นต้นเพิ่มขึ้นจากปี 2554 ร้อยละ 7.25 และมีกำไรสุทธิเพิ่มขึ้นร้อยละ
42.75 โดยมีกำไรสุทธิต่อรายได้จากการบริการและการขายร้อยละ 18.99
โดยมีสาเหตุมาจากในปี 2555 มีรายได้จากการขายและบริการจากสื่อเดิมเพิ่มขึ้น
การบริหารต้นทุนทางด้านการผลิตที่มีคุณภาพได้ราคาที่เหมาะสม
และการบริหารจัดการลูกหนี้ที่มีประสิทธิภาพ ทำให้บัญชีสำรองหนี้สงสัยจะสูญมีอัตราลดลง
และทำให้บริษัทมีอัตราผลตอบแทนจากผู้ถือหุ้น (ROE) ในปี 2555 อยู่ที่ร้อยละ 25
โดยมีกำไรต่อหุ้นอยู่ที่ 0.80 บาท ในขณะที่ในปี 2554 มีอัตราผลตอบแทนจากผู้ถือหุ้น (ROE)
อยู่ที่ร้อยละ 19.53

-   สินทรัพย์

ส่วนประกอบของสินทรัพย์

กลุ่มบริษัทมีสัดส่วนโครงสร้างของสินทรัพย์หมุนเวียนและสินทรัพย์ไม่หมุนเวียนในอัตรา 1 ต่อ 0.47
ลักษณะการประกอบธุรกิจของกลุ่มบริษัท
สินทรัพย์หมุนเวียนโดยส่วนใหญ่จะเป็นเงินสดและรายการเทียบเท่าเงินสด และลูกหนี้การค้า []

ในขณะที่สินทรัพย์ไม่หมุนเวียนจะเป็นที่ดิน อาคารและอุปกรณ์ ซึ่งส่วนใหญ่เป็นสื่อป้ายโฆษณา ในปี
2555 กลุ่มบริษัทมีสินทรัพย์รวม 745.87 ล้านบาท แบ่งเป็นสินทรัพย์หมุนเวียน 506.76 ล้านบาท
ซึ่งคิดเป็นสัดส่วนร้อยละ 67.94 ของสินทรัพย์รวม เพิ่มขึ้นอัตราร้อยละ 13.98 จากปี 2554
สาเหตุหลักมาจากการเพิ่มขึ้นของลูกหนี้การค้าจากการที่มีรายได้เพิ่มขึ้น
และเงินลงทุนชั่วคราวเพิ่มขึ้นจากการนำเงินสด ฝากเงินฝากประจำเพิ่มขึ้น

  ในปี 2555 กลุ่มบริษัทมีเงินสดและรายการเทียบเท่าเงินสด 232 ล้านบาท คิดเป็นสัดส่วนร้อยละ
  31.17 ของสินทรัพย์รวม เพิ่มขึ้นจากปี 2554 ที่มีสัดส่วนอยู่ประมาณร้อยละ 30.53
  ของสินทรัพย์รวมและบริษัทมีลูกหนี้การค้า คิดเป็นสัดส่วนร้อยละ 20.85 ของสินทรัพย์รวม
  เพิ่มขึ้นจากปี 2554 ประมาณร้อยละ 16.15 ในขณะที่รายได้จากการบริการและการขาย
  เพิ่มขึ้นอยู่ที่ร้อยละ 15.24

  ในปี 2555 กลุ่มบริษัทมีสินทรัพย์ไม่หมุนเวียน 239.10 ล้านบาท ซึ่งคิดเป็นสัดส่วนร้อยละ 32.06
  ของสินทรัพย์รวม ลดลงอัตราร้อยละ 13.39 จากปี 2554
  สาเหตุหลักมาจากการจำหน่ายอุปกรณ์คงเหลือรอการใช้งานจำนวน 13 ล้านบาท
  และนอกจากนี้เกิดจากการโอนงานระหว่างทำไปเป็นต้นทุนขายเพื่อสอดคล้องกับรายได้ที่เกิดในปี
  2555 และการใช้บริการที่ปรึกษาจ่ายล่วงหน้าเพื่อทำการศึกษาวิจัยและพัฒนาในโครงการต่าง ๆ
  ที่อาจจะเกิดขึ้นในอนาคต

คุณภาพของสินทรัพย์

ในส่วนของคุณภาพของลูกหนี้ กลุ่มบริษัทมีนโยบายในการกำหนดระยะเวลาชำระหนี้เฉลี่ยไม่เกิน 60
วัน ณ 31 ธันวาคม2555, 2554 และ 2553
ระยะเวลาการชำระหนี้โดยเฉลี่ยของลูกหนี้ของกลุ่มบริษัทอยู่ที่ 72วัน 75วัน และ 86 วัน
ตามลำดับซึ่งระยะเวลาเก็บหนี้ดังกล่าวในปี 55 มีระยะเวลาที่จัดเก็บสูงกว่านโยบายบริษัท
มาสเตอร์ แอด จำกัด (มหาชน) อย่างไรก็ตามบริษัทได้มีการบริหารลูกหนี้อย่างใกล้ชิด
ตั้งแต่เปิด-ปิดการขาย ส่งมอบงาน บริการหลังการขาย จนกระทั่งเรียกเก็บชำระหนี้
ร่วมกับฝ่ายขาย เพื่อบริหารลูกหนี้ให้มีประสิทธิภาพมากขึ้น

ในกรณีที่ลูกค้ามีการผิดนัดชำระหนี้เกินกำหนดเวลา
หน่วยงานเร่งรัดหนี้สินจะดำเนินการส่งเรื่องเข้าส่วนกฎหมายของบริษัท เพื่อให้ดำเนินการติดตามหนี้
โดยบริษัทจะทำการพิจารณาตั้งค่าเผื่อหนี้สงสัยตามความเหมาะสมเป็นราย ๆ

[]สำหรับอายุลูกหนี้ของบริษัทสามารถสรุปได้ดังนี้ (สัดส่วนของลูกหนี้ต่อลูกหนี้รวม)

-   ก่อนถึงกำหนดชำระ 64%

-   ภายใน 3 เดือน 28%

-   มากกว่า 3 เดือน 8%

[]

สำหรับในปี 2555 มีหนี้สงสัยจะสูญ ที่สามารถเรียกกลับคืนมาได้ จำนวน 3.94 ล้านบาท

สภาพคล่อง

-   กระแสเงินสด

[]

ในปี 2555 กลุ่มบริษัทมีแหล่งเงินทุนสำคัญมาจากกำไรสุทธิประจำปี
และเมื่อพิจารณาร่วมกับเงินทุนหมุนเวียนแล้วทำให้กลุ่มบริษัทมีกระแสเงินสดสุทธิได้มาจากกิจกรรมดำเนินงานทั้งสิ้น
142.66 ล้านบาท
โดยกลุ่มบริษัทมีใช้กระแสเงินสดดังกล่าวในการชำระค่าใช้จ่ายในการบริหารงานและค่าใช้จ่ายในการดำเนินธุรกิจทั่วไป

ปี 2555 บริษัทมีการจ่ายเงินปันผลให้แก่ผู้ถือหุ้น 68.76 ล้านบาท
เป็นผลให้กลุ่มบริษัทมีกระแสเงินสดใช้ไปในกิจกรรมจัดหาเงินทั้งสิ้น 92.97 ล้านบาท
เมื่อพิจารณากระแสเงินสดของกลุ่มบริษัทจากกิจกรรมด้านต่างๆ
พบว่ากลุ่มบริษัทมีกระแสเงินสดเพิ่มขึ้นสุทธิ 12.47 ล้านบาท ซึ่งในปี 2555
บริษัทมีนโยบายในการบริหารและควบคุมค่าใช้จ่ายและจัดทำมาตรการการบริหารลูกหนี้อย่างต่อเนื่อง
เพื่อให้ได้กระแสเงินสดเข้าใช้ในกิจการในจำนวนที่มากพอ
เพื่อรองรับการขยายตัวในอนาคตของบริษัท ในปี 2555
บริษัทมีกระแสเงินสดจากการลงทุนในส่วนของเครื่องใช้อุปกรณ์สำนักงานเป็นการซื้ออุปกรณ์และคอมพิวเตอร์โปรแกรม
จำนวน 8.46 ล้านบาทในการรองรับสถานการณ์ที่อาจเกิดขึ้นทำให้พนักงานสามารถทำงานที่บ้านได้
โดยพนักงานสามารถนำ Note Book ไปทำงานที่บ้าน นอกจากนี้กระแสเงินสดจากกิจกรรมลงทุน
บริษัทได้นำเงินสดที่เหลือเพื่อนำฝากธนาคารประเภทประจำ ในการเพิ่มรายได้ให้กับบริษัท
โดยไม่มีความเสี่ยง จำนวน 32 ล้านบาท ในปี 2555
บริษัทมีเงินสดและรายการเทียบเท่าเงินสดทั้งสิ้น 232.50ล้านบาท

-   สภาพคล่อง

ในปี 25555 กลุ่มบริษัทมีอัตราส่วนสภาพคล่อง และสภาพคล่องหมุนเร็วที่ 3.71 เท่า และ 3.65
เท่า ตามลำดับ เพิ่มขึ้นจาก ที่ 2.38 เท่า และ 2.35 เท่าในปี 2554
ทั้งนี้เนื่องจากสินทรัพย์หมุนเวียนที่เพิ่มขึ้นจากเงินสดและรายการเทียบเท่าเงินสด
และเงินลงทุนชั่วคราว จากการเรียกเก็บเงินจากลูกค้าที่มีศักยภาพเพิ่มขึ้น
และลูกหนี้การค้าเพิ่มขึ้นในส่วนที่มีรายได้จากการบริการและการขายเพิ่มขึ้น
ในขณะที่หนี้สินหมุนเวียนมีสัดส่วนลดลง
จากการที่มีการชำระเจ้าหนี้การค้าจากโครงการปรับปรุงและพัฒนาสื่อCity Vision BTS
บางส่วนที่ถึงกำหนดชำระเงินในปี 2555
นอกจากนี้ค่าภาษีเงินได้นิติบุคคลค้างจ่ายลดลงจากที่ได้รับสิทธิอัตราภาษีลดลงจากร้อยละ 30
เหลือเพียงร้อยละ 23
บริษัทได้มีการบริหารเงินสดในมือเพื่อให้เกิดผลตอบแทนภายใต้ความเสี่ยงที่ต่ำ
การบริหารต้นทุนของบริการ ทำให้บริษัทมีเงินสดในมือและรายการเทียบเท่าเงินสด
รวมถึงเงินลงทุนระยะยสั้น เพื่อหมุนเวียนในกิจการในจำนวนที่มาก ซึ่งคิดเป็นอัตราร้อยละ 40.44
ของสินทรัพย์รวม

[]

-   รายจ่ายลงทุน

ในปี 2555
กลุ่มบริษัทมีรายจ่ายลงทุนส่วนใหญ่ของบริษัทใช้ไปในการลงทุนอุปกรณ์และคอมพิวเตอร์โปรแกรม
เพื่อรองรับการทำงานในสถานการณ์ไม่ปกติของบ้านเมือง รองรับการขยายงานในอนาคต
เพื่อให้พนักงานสามารถทำงานที่บ้านได้ในปีนี้เองไม่มีการลงทุนในลักษณะที่เป็นโครงการสำหรับรองรับการเติบโตของรายได้เนื่องจากการขยายโครงการมีข้อจำกัดในเรื่องของคู่แข่ง
และราคาในการได้มาซึ่งสัมปทาน

-   แหล่งที่มาของเงินทุน

โครงสร้างของเงินทุนลงทุนและเงินทุนหมุนเวียนของกลุ่มบริษัทในปี 2555
มาจากกำไรจากการดำเนินงาน เป็นหลัก สัดส่วนของหนี้ต่อส่วนของผู้ถือหุ้นมีสัดส่วน ระหว่างปี
2555 และปี 2554 มีอัตราที่เพิ่มขึ้นระหว่งปี 2555 และปี 2554
โดยกลุ่มบริษัทมีอัตราส่วนหนี้สินต่อส่วนของผู้ถือหุ้นอยู่ที่ 0.25 เท่า และ 0.38 เท่า ตามลำดับ
ซึ่งในปี 2555 ส่วนของผู้ถือหุ้นลดลงเนื่องจากการจ่ายเงินปันผลปี
2554และการจ่ายเงินปันผลระหว่างกาลปี 2555 ดังมีรายละเอียดดังนี้

[]

-   หนี้สิน

ในปี 2555 กลุ่มบริษัทมีหนี้สินหมุนเวียน 136.58 ล้านบาท หนี้สินไม่หมุนเวียน 14.43 ล้านบาท
รวมภาระหนี้สินทั้งสิ้น 151 ล้านบาท ลดลงจากปี 2554 จำนวน 45.87
ล้านบาทสาเหตุสำคัญมาจากการจ่ายชำระเจ้าหนี้การค้าจากการดำเนินงาน จำนวน 14.83
ล้านบาท จากเจ้าหนี้อื่น โครงการปรับปรุงและพัฒนาสื่อ City Vision BTS จำนวน 23.21
ล้านบาท ค่าภาษีเงินได้นิติบุคคลค้างจ่ายลดลง 11.26 ล้านบาท

[]

การลดลงของรายการดังกล่าว
ทำให้อัตราส่วนหนี้สินต่อสินทรัพย์รวมของกลุ่มบริษัทปรับตัวลดลงจากร้อยละ 27.32 ของสินทรัพย์ในปี
2554 ลดลงเป็นร้อยละ 20.25 ในปี 2555 ซึ่งอัตราการก่อหนี้เป็นอัตราที่ต่ำ
และบริษัทยังมองว่าอัตราความเสี่ยงทางการเงินยังอยู่ในเกณฑ์ต่ำเช่นกันหากมีการลงทุนเพิ่มในปี
2555 และบริษัทมีเงินทุนไม่เพียงพอต่อการลงทุน
บริษัทยังมองว่าบริษัทมีศักยภาพในการก่อหนี้รวมถึงความสามารถในการชำระหนี้ได้ในอัตราที่สูงต่อสถาบันการเงิน

-   ส่วนของผู้ถือหุ้น

ในปี 2555 กลุ่มบริษัทมีส่วนของผู้ถือหุ้น 594.86 ล้านบาท เพิ่มขึ้นจาก ปี 2554 จำนวน 71.06
ล้านบาท หรือคิดเป็นร้อยละ 13.57 สาเหตุหลักมาจากการเพิ่มทุน
จากการจ่ายปันผลเป็นหุ้นสามัญให้กับผู้ถือหุ้น ในการประชุมสามัญผู้ถือหุ้นครั้งที่ 1/2555 ในวันที่ 24
เมษายน 2555 ทำให้ทุนเรือนหุ้นเพิ่มขึ้นจาก 125 ล้านบาท เป็น 175 ล้านบาท
บริษัทมีกำไรสะสมที่เพิ่มขึ้นจากผลประกอบการและส่วนที่ลดลงจากการจ่ายเงินปันผล
ทำให้มีผลกำไรสะสมเพิ่มขึ้น 15.76 หรือคิดเป็นร้อยละ 8.10 สิ้นปี 2555
บริษัทมีกำไรสะสมหลังหักสำรองตามกฎหมายแล้วประมาณ 210.39 ล้านบาท
สามารถดูรายละเอียดเพิ่มเติมได้ที่ งบแสดงการเปลี่ยนแปลงในส่วนของผู้ถือหุ้น ในงบการเงินหน้า
5 และหน้า 6

ค่าตอบแทนผู้สอบบัญชี

ค่าตอบแทนที่บริษัทและบริษัทย่อยจ่ายให้ผู้สอบบัญชี ( Audit Fee) ในรอบปีบัญชีสิ้นสุด ณ. 31
ธันวาคม

  --------- --------------------------- ----------- ----------- -----------
  รายการที่   ชื่อบริษัทผู้จ่าย                  ค่าสอบบัญชี                

                                        2555        2554        2553

  1         บมจ.มาสเตอร์ แอด             850,000     840,000     840,000

  2         บจก.มาสเตอร์แอนด์ มอร์         465,000     455,000     455,000

  3         บจก.อิงค์เจ็ทอิมเมสเจส          200,000     220,000     220,000
            (ประเทศไทย)                                         

  4         บจก.มาโก้ ไรท์ ซายน์           95,000      95,000      130,000

  5         บจก.แลนดี้ ดีเวลลอปเมนท์        190,000     190,000     215,000

  6.        บจก.กรีนแอด                  60,000      160,000     10,000

  7.        บจก.แม็กซ์ ครีเอทีฟ             51,000      40,000      -

            รวมค่าตอบแทนจากการสอบบัญชี     1,931,000   2,000,000   1,870,000
  --------- --------------------------- ----------- ----------- -----------

ค่าบริการอื่น (Non Audit Fee) - ไม่มี –